അതിന് ശേഷമാണ് സെറ്റുകളില് കപ്പലണ്ടി കൊടുത്തു തുടങ്ങിയത്, വെള്ളാനകളുടെ നാട് എന്ന സിനിമയുടെ ലൊക്കേഷനില് പായസം വിതരണം ചെയ്ത സംഭവം ഓര്ത്തെടുത്ത് മണിയന് പിള്ള രാജു തന്റെ സിനിമാ സെറ്റുകളില് കപ്പലണ്ടി കൊടുത്തു തുടങ്ങിയതിന് പിന്നിലെ കഥ വെളിപ്പെടുത്തി നടനും നിര്മാതാവുമായ മണിയന് പിള്ള രാജു. തന്റെ സെറ്റിലെ എല്ലാവര്ക്കും കപ്പലണ്ടി, പഴം തുടങ്ങിയവ നല്കുന്ന പതിവ് മണിയന് പിള്ള രാജുവിനുണ്ട് . ഇതിന് കാരണം മലയാളത്തിന്റെ അതുല്യ നടന് തിക്കുറിശ്ശിയാണെന്ന് മണിയന് പിള്ള രാജു പങ്കുവയ്ക്കുന്നു. കൗമുദി ടീവിയിലെ താരപകിട്ടെന്ന പരിപാടിയിലാണ് അദ്ദേഹം ഇക്കാര്യം വെളിപ്പെടുത്തിയത്. വെള്ളാനകളുടെ നാടിലെ സെറ്റില് എല്ലാ ദിവസവും ഉച്ചയ്ക്ക് ഊണിന് ശേഷം പായസം നല്കുമായിരുന്നു. ഇത് കണ്ട തിക്കുറിശ്ശി ചേട്ടന് തനിക്ക് എന്ത് അഹങ്കാരമാണെന്ന് തന്നോട് ചോദിച്ചു. ഇത്രയും നല്ല ആഹാരം കൊടുത്തിട്ട് അതിന്റെ കൂടെ പായസം കൂടെ നല്കുന്നത് അഹങ്കാരമാണെന്ന് അദ്ദേഹം കുറ്റപ്പെടുത്തി. ഇത് തനിക്ക് ഏറെ വിഷമമുണ്ടാക്കി. എന്നാല് പിന്നീട് അദ്ദേഹം തന്നെ വിളിച്ച് സംസാരിച്ചു. പായസം നല്കുന്നത് അഹങ്കാരമല്ലെന്നും മറിച്ച് പുണ്യപ്രവര്ത്തിയാണെന്നും പറഞ്ഞു. എന്നാല് ഉച്ചയ്ക്ക് ആഹാരത്തിന് ശേഷം പായസം നല്കുന്നത് മൂലം എല്ലാവര്ക്കും മന്ദത അനുഭവപ്പെടുന്നതിന് ഇടയാക്കുമെന്നും ഉണര്വോടെ പ്രവര്ത്തിക്കാനാകില്ലെന്നും അദ്ദേഹം ഉപദേശിച്ചെന്ന് മണിയന് പിള്ള രാജു വെളിപ്പെടുത്തി. അതിന് ശേഷമാണ് സെറ്റുകളില് കപ്പലണ്ടി കൊടുത്തു തുടങ്ങിയതെന്നും അദ്ദേഹം പറഞ്ഞു.